*Srednja škola dr. Antuna Barca Crikvenica*

*Zidarska 4*

*51260 Crikvenica*

*OIB: 96174960484*

**OBRAZLOŽENJE GODIŠNJEG IZVJEŠTAJA O IZVRŠENJU   
FINANCIJSKOG PLANA ZA 2022. GODINU**

***OPĆI DIO***

Škola je u izvještajnom razdoblju ostvarila ukupne prihode od 8.829.799,05 kuna te ukupne rashode u iznosu od 9.047972,45 kuna što je rezultiralo manjkom prihoda 218.173,40 kuna. S obzirom na preneseni višak prihoda iz prethodnog razdoblja u iznosu do 115.343,09 kuna, ostvaren je ukupni manjak prihoda i primitaka za 2022. godinu u iznosu od 102.830,31 kunu. U 2022. godini ostvareno je 91,92% plana prihoda i 93,07% plana rashoda te je ostvareno 14,56 postotnih poena više prihoda nego u prethodnom razdoblju i 10,47 postotnih poena više rashoda nego u 2021. godini.

Manjak prihoda i primitaka u iznosu od 102.830,31 kune rezultat je:

* manjka prihoda od pomoći u iznosu od 250.911,79 kn,
* viška prihoda za posebne namjene u iznosu 22,00 kn,
* viška vlastitih prihoda 127.649,07 kn,
* viška prihoda od donacija iznosu od 20.410,41 kn.

Škola u 2022. godini nema primitaka od financijske imovine i zaduživanja kao ni izdataka za financijsku imovinu niti otplate zajmova.

***POSEBNI DIO***

1. **Izvršenje plana rashoda**

Od ukupno ostvarenih 9.047.972,45 kuna rashoda najveći dio, 7.552.647,29 kuna, odnosi se na program Osiguravanje uvjeta rada dok se 1.447.470,50 kuna odnosi na program Unapređenje kvalitete odgojno obrazovnog sustava, a 47.854,66 kuna se odnosi na program Kapitalna ulaganja u odgojno obrazovnu infrastrukturu.

Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u 2022. godini ostvareno je 99,08% plana rashoda. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika, njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, a na uređenje i unapređenje Škole u svakom pogledu.

Program Unapređenje kvalitete odgojno obrazovnog sustava obuhvaća troškove pomoćnika u nastavi za učenike koji ne mogu samostalno pratiti nastavni program, a koji se financira iz čak četiri izvora financiranja, također programi školskog kurikuluma i program Zdravlje i higijena kojim se pokrivanju troškovi higijenskih uložaka za učenice te sredstava za čišćenje i higijenu financira osnivač kroz program Unapređenje kvalitete odgojno obrazovnog sustava dok su programi RCK RECEPT i MREŽA KOM5ENTNOSTI EU projekti koji se financiraju kroz Pomoći, a također su dio Programa za unapređenje kvalitete odgojno obrazovnog sustava čije je ostvarenje plana rashoda 73,42%.

Program Kapitalna ulaganja u odgojno obrazovnu infrastrukturu su rashodi za nabavu dugotrajne imovine koja se nabavlja iz raznih izvora financiranja pri čemu najznačajniju ulogu imaju vlastita sredstva i donacije pomoću kojih se nabavlja računalna oprema, klima uređaji, knjige i slična oprema. Ostvarenje plana rashoda navedenog programa je 37,47%.

1. **Izvršenje plana prihoda**

Ukupno ostvarenje plana prihoda iznosi 8.829.799,05 kuna od čega se najveći dio (6.804.971,41 kn) odnosi na Pomoći. To su prihodi MZO za isplatu plaća i ostalih materijalnih prava zaposlenika, za troškove obvezne naknade zbog nezapošljavanja invalida, prihodi za isplatu troškova prijevoza roditeljima učenika s teškoćama u razvoju, prihodi za isplatu sudskih presuda u svezi tužbi zaposlenika za osnovicu iz 2016. i 2017. godine, prihodi za naknadu troškova obveznog testiranja zaposlenika na COVID-19, prihodi za opremu knjižnice, prihodi za opremu učenika ukrajinske nacionalnosti te prihodi koji se ostvaruju po projektima RCK RECEPT i MREŽA KOM5ENTNOSTI. Također, Škola ostvaruje prihode od Primorsko-goranske županije kroz decentralizirana sredstva, porezne i ostale prihode i kroz izvor financiranja Predfinanciranje EU projekata i time financira osnovnu djelatnost Škole, pomoćnike u nastavi i programe školskog kurikuluma. Škola ostvaruje i vlastite prihode od iznajmljivanja školske dvorane, iznajmljivanja krova za fotonaponske sustave, od izrade duplikata svjedodžbi i potvrda o završenom školovanju i od kamata.

Prema izvorima financiranja izvršenje plana prihoda je sljedeće:

* Porezni i ostali prihodi – 98,21%
* Predfinanciranje EU projekata – 100%
* Vlastiti prihodi – 105,52%
* Prihodi za posebne namjene – 67,22%
* Prihodi za decentralizirane funkcije – 99,33%
* Min. znanosti, obrazovanja i sporta - za pomoćnike u nastavi – 100%
* Pomoći za provođenje EU projekta – PGŽ – 100%
* Pomoći - srednje škole i učenički domovi – 98,62%
* Pomoći za provođenje EU projekata - proračunski korisnici – 58,73%
* Donacije – 54%

Izvršenjem plana prihoda za 2022. godinu uspješno su realizirani svi ciljevi jer je ostvareno više prihoda nego lani te su financirani svi nastali rashodi poslovanja.

Crikvenica, 23. ožujka 2023.

Ravnateljica

Ana Tomić Njegovan, prof.